Omkring klokken 21.00 fredag aften blev politiet kaldt ud til den 19-åriges lejlighed i Nørregade i Hadsund, hvor han befandt sig sammen med en 21-årig mand. Den 19-årige var blevet stukket og snittet i halsen, og derfor blev den 21-årige anholdt på stedet. Men det er stadig uklart, hvad der er foregået i lejligheden. - Vi kan godt have en formodning om, at den 19-årige har påført skaderne på sig selv. Og den foreløbige konkusion fra retsmedicineren bekræfter vores formodning, fortæller vagtchef Poul Badsberg fra Nordjyllands Politi. Den 19-årige er lørdag morgen udenfor livsfare.

Opsummering:
Politiet mener indtil videre, at 19-årig har påført skaderne på sig selv.